Държавен вестник, бр. 76, 2010 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  76
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА РЕГИОНАЛНОТО РАЗВИТИЕ 
И БЛАГОУСТРОЙСТВОТО
МЕМОРАНДУМ
ЗА РАЗБИРАТЕЛСТВО
между държавите – членки на Европейския 
съюз, участнички в програмата, и Нацио­
налната агенция за развитие на Република 
Унгария в качеството на Управляващ орган, 
Министерството на финансите на Република 
Унгария – Кабинета на Националния ръково­
дител в качеството на Сертифициращ орган, 
и Сметната палата на Република Унгария в 
качеството на Одитен орган за изпълнение на 
Оперативна програма „Югоизточна Европа“ 
2007 – 2013 г.
(Ратифициран със закон, приет от 41-ото На­
родно събрание на 27 юли 2010 г. – ДВ, бр. 62 
от 2010 г. В сила за Република България от 
1 септември 2010 г.) 
Съгласно
Регламент (ЕО) № 1083/2006 на Съвета от 
11 юли 2006 г. относно определянето на общи 
разпоредби за Европейския фонд за регионал­
но развитие, Европейския социален фонд и 
Кохезионния фонд и за отмяна на Регламент 
(ЕО) № 1260/1999,
Регламент (ЕО) № 1080/2006 на Европейския 
парламент и на Съвета от 5 юли 2006 г. относно 
Европейския фонд за регионално развитие и 
за отмяна на Регламент (ЕО) № 1783/1999, и
Регламент (ЕО) № 1828/2006 на Комисията 
от 8 декември 2006 г. относно условията и реда 
за прилагане на Регламент (ЕО) 1083/2006 
на Съвета, определящ общите разпоредби за 
Европейския фонд за регионално развитие, Ев­
ропейския социален фонд и Кохезионния фонд, 
и Регламент (ЕО) № 1080/2006 на Европейския 
парламент и на Съвета относно Европейския 
фонд за регионално развитие,
Оперативна програма „Югоизточна Евро­
па“ 2007 – 2013 г., одобрена от Европейската 
комисия на 20 декември 2007 г. с Решение 
№ C(2007)6590,
държавите – членки на ЕС: Република Ав­
стрия, Република България, Република Гърция, 
Република Унгария, Италианската република, 
Румъния, Словашката република и Република 
Словения,
в съгласие със страните кандидатки и потен­
циалните кандидатки, партньори в Оперативна 
програма „Югоизточна Европа“: Република 
Македония, Република Албания, Босна и Хер­
цеговина, Република Хърватия, Черна гора, Ре­
публика Сърбия и двете държави, финансирани 
от Европейския инструмент за добросъседство 
и партньорство (ЕИДП), Република Молдова 
и Украйна,
се споразумяха за следното:
ПРЕАМБЮЛ
Държавите – членки на ЕС, и Национална 
агенция за развитие на Република Унгария в 
качеството на Управляващ орган, Министерство 
на финансите на Република Унгария – Кабинет 
на Националния ръководител в качеството на 
Сертифициращ орган и Сметната палата на 
Република Унгария в качеството на Одитен 
орган се споразумяха за сключването на този 
меморандум за разбирателство, като поемат 
задължението да изпълняват всички изисквания 
на съответните национални законодателства и 
регламентите, отнасящи се за Структурните 
фондове, с цел да се гарантира съвместното и 
ефективно изпълнение на Оперативна програма 
„Югоизточна Европа“ 2007 – 2013 г.
Г л а в а  I 
ИНСТИТУЦИОНАЛНА СТРУКТУРА
1. Оперативна програма „Югоизточна Евро­
па“ 2007 – 2013 г. има съвместни институционал­
ни структури, създадени от държавите-членки, и 
национални структури, създадени от всяка една 
държава-членка за подпомагане изпълнението 
на програмата на национално равнище.
2. Управляващият орган, Сертифициращият 
орган, Одитният орган, Съвместният техниче­
ски секретариат, Комитетът за наблюдение, 
националните звена за контакт по ОПЮИЕ, 
националните координатори и контрольори­
те изпълняват дейности и задачи съгласно 
съответното национално законодателство, 
регламентите, отнасящи се за Структурните 
фондове, правилата на Оперативна програма 
„Югоизточна Европа“ 2007 – 2013 г., описанието 
на системите за управление и контрол и това 
споразумение.
Член 1
Съвместни структури на Оперативна програма 
„Югоизточна Европа“ 2007 – 2013 г.
(1) Управляващ орган
1. Държавите-членки определят Национална 
агенция за развитие на Република Унгария да 
действа като Управляващ орган по смисъла на 
член 59, параграф 1, буква „а“ от Регламент 
(ЕО) № 1083/2006 и съгласно член 60 от Ре­
гламент (ЕО) № 1083/2006 и член 14 и 15 от 
Регламент (ЕО) № 1080/2006.
(2) Сертифициращ орган
2. Държавите-членки определят Министер­
ство на финансите на Република Унгария – Ка­
бинет на Националния ръководител, да действа 
като Сертифициращ орган по смисъла на 
член 59, параграф 1, буква „б“ от Регламент